# V Y H L Á Š K A

**Ministerstva životného prostredia Slovenskej republiky**

**z  ....... / 2022,**

**ktorou sa ustanovujú informácie podávané Európskej komisii a požiadavky na vypracovanie národných emisných inventúr**

Ministerstvo životného prostredia Slovenskej republiky (ďalej len „ministerstvo“) podľa § 62 písm. e) a n) zákona č. ...../2022 Z. z. o ochrane ovzdušia a o zmene a doplnení niektorých zákonov (ďalej len „zákon“) ustanovuje:

**§ 1**

**Predmet úpravy**

Táto vyhláška ustanovuje

1. obsah a rozsah informácií a správ podávaných Európskej komisii (ďalej len „Komisia“) notifikačným orgánom a lehoty ich podávania,
2. požiadavky na vypracovanie národných emisných inventúr národných projekcií emisií a informatívnych správ o inventúrach a upravených národných inventúrach a metodiku na ich prípravu a aktualizáciu,
3. základné zásady započítavania emisií do národných záväzkov znižovania emisií,
4. pravidlá flexibility v plnení národných záväzkov znižovania emisií.

**§ 2**

**Informácie a správy podávané Komisii notifikačným orgánom**

Obsah a rozsah informácií a správ podávaných Komisii notifikačným orgánom podľa § 40 písm. d) zákona a lehoty ich podávania sú uvedené v prílohe č. 1.

**§ 3**

**Metodika prípravy a aktualizácie národných emisných inventúr a národných projekcií emisií, informatívnych správ o inventúrach a upravených národných inventúrach**

Národné emisné inventúry pre znečisťujúce látky podľa [§ 19 zákona](https://www.slov-lex.sk/pravne-predpisy/SK/ZZ/2010/137/#paragraf-4d.odsek-1), upravené národné inventúry, národné projekcie emisií, priestorovo členené národné emisné inventúry, inventúry veľkých bodových zdrojov a informatívne správy o inventúrach sa vypracujú podľa metodiky uvedenej v [prílohe č. 2](https://www.slov-lex.sk/pravne-predpisy/SK/ZZ/2013/231/20180701.html#prilohy.priloha-priloha_c_1a_k_vyhlaske_c_231_2013_z_z).

**§ 4**

**Základné zásady započítavania emisií do národných záväzkov znižovania emisií**

Základné zásady započítavania emisií do národných záväzkov znižovania emisií podľa § 16 ods. 2 zákona sa vypracujú podľa prílohy č. 3.

**§ 5**

**Pravidlá flexibility v plnení národných záväzkov znižovania emisií**

Pravidla flexibility v plnení národných záväzkov znižovania emisií podľa § 17 zákona sa použijú podľa prílohy č. 4.

**§ 6**

**Zoznam preberaných právne záväzných aktov Európskej únie**

Touto vyhláškou sa preberajú právne záväzné akty Európskej únie uvedené v prílohe č. 5.

**§ 7**

**Účinnosť**

Táto vyhláška nadobúda účinnosť 1. januára 2023.

# Príloha č. 1

**k vyhláške č. ..... /2022 Z. z.**

**INFORMÁCIE A SPRÁVY PODÁVANÉ KOMISII NOTIFIKAČNÝM ORGÁNOM**

1. **KVALITA OVZDUŠIA**

podľa § 3 - 13 zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať** | **Lehoty / termíny** |
| **Informácie**  **o zónach a aglomeráciách** | Informácie o vymedzení a type zón a aglomerácií,  v ktorých sa má vykonávať hodnotenie a riadenie kvality ovzdušia pre nasledujúci kalendárny rok. | Každoročne  /do 31. decembra/ |
| Informácie o zmenách vo vymedzení a type zón a aglomerácií, v ktorých sa má vykonávať hodnotenie a riadenie kvality ovzdušia. | Každoročne  /do 30. septembra |
| **Informácie**  **o režime hodnotenia kvality ovzdušia** | Informácie o režime hodnotenia kvality ovzdušia,  ktorý sa má uplatňovať na jednotlivé znečisťujúce látky  v jednotlivých zónach a aglomeráciách. | Každoročne  /do 31. decembra |
| **Informácie**  **pre jednotlivé znečisťujúce látky**  **v jednotlivých zónach a aglomeráciách** | Informácie o uplatňovaných metód hodnotenia  (stále meranie, indikatívne meranie, modelovanie). | Každoročne  /do 30. septembra |
| Informácie o primárnych overených údajoch hodnotenia a primárnych aktuálnych údajov hodnotenia pre všetky miesta odberu vzoriek, kde boli namerané údaje na účely hodnotenia, vrátane hodnotenia príspevkov z opätovného rozptylu častíc po zimnom posype alebo soleniu ciest k vyhodnoteným úrovniam. |
| Informácie o dosahovaní environmentálnych cieľov. |
| Informácie o metódach používaných na preukazovanie a odpočítavanie prekročení limitných hodnôt, ktoré možno pripísať prírodným zdrojom, zimnému posypu alebo soleniu ciest. |
| Informácia o metódach merania, ktoré sa použijú pri meraní chemického zloženia PM2,5. |
| **Informácie o programoch na zlepšenie kvality ovzdušia** | Informácie o programoch na zlepšenie kvality ovzdušia. | Do dvoch rokov od konca kalendárneho roka, v ktorom bolo prvé prekročenie |

1. **NÁRODNÉ ZÁVÄZKY ZNIŽOVANIA EMISIÍ** podľa § 16 zákona a

**INVENTÚRY EMISIÍ A PROJEKCIE EMISIÍ** podľa § 19 zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať** | **Lehoty/ termíny na podávanie správ** |
| **Národná inventúra emisií - základný rozsah** | Podľa tabuľky A | Každoročne/ do 15. februára |
| **Národná inventúra emisií - osobitný rozsah** | Podľa tabuľky B | Každoročne/ do 15. februára, ak sú údaje dostupné |
| **Priestorovo členené národné inventúry emisií a inventúry veľkých bodových zdrojov** | Podľa tabuľky C | Každé 4 roky/ do 1. mája |
| **Projekcie emisií** | Podľa tabuľky C Emisné projekcie vrátane informácií o kľúčových socio-ekonomických predpokladoch použitých pri ich príprave | Každé 2 roky/ do 15. marca |
| **Informatívne správy o inventúrach** | Podľa tabuľky D | Každoročne/ do 15. marca |
| **Národné programy riadenia znečisťovania ovzdušia** | Postup minimalizovania antropogénnych emisií na účel dosiahnutia takej úrovne kvality ovzdušia, ktorá nemá výrazný nepriaznivý vplyv na ľudské zdravie a životné prostredie a nepredstavuje pre ne riziko | Do 2 mesiacov po každej aktualizácii |
| **Poloha monitorovacích miest a súvisiace ukazovatele, ktoré sa používajú na monitorovanie vplyvov znečistenia ovzdušia** | Opis monitorovacích plôch, kde sa sleduje vplyv znečistenia ovzdušia na ekosystémy | Každé 4 roky/ do 1. júla |
| **Monitorované údaje** | Monitorované údaje o vplyve znečistenia ovzdušia na ekosystémy | Každé 4 roky/ do 1. júla |

1. Požiadavky na národné inventúry emisií – základný rozsah

|  |  |  |
| --- | --- | --- |
| **Predmet** | **Znečisťujúce látky** | **Časové rady** |
| Celkové národné emisie podľa kategórie zdroja1) NFR2) | - SO2, NOx, NMVOC, NH3, CO - Ťažké kovy [Cd, Hg, Pb]3) - POP4) [PAH celkovo5), benzo(a)pyrén, benzo(b)fluorantén, benzo(k)fluorantén, indeno(1,2,3-c,d)pyrén, dioxíny/furány, PCB6), HCB7)] | Od roku 1990 do roku nahlasovania mínus 2 (X-2) |
| Celkové národné emisie podľa kategórie zdroja1) NFR2) | - PM2,5, PM108) a BC, ak je k dispozícii | Od roku 2000 do roku nahlasovania mínus 2 (X-2) |

Vysvetlivky:  
1) Nomenklatúra na podávanie správ podľa osobitného predpisu.[[[1]](#footnote-1))](https://www.slov-lex.sk/pravne-predpisy/SK/ZZ/2013/231/20180701.html#poznamky.poznamka-11a)

2) Prírodné emisie sa nahlasujú podľa metodík uvedených v osobitnom predpise1) a v príručke EMEP/EEA pre emisnú inventúru znečisťujúcich látok (ďalej len „príručka EMEP/EEA“), kde EMEP predstavuje Program spolupráce pre monitorovanie a vyhodnocovanie diaľkového šírenia látok znečisťujúcich ovzdušie v Európe a EEA – Európsku environmentálnu agentúru. Nahlasujú sa osobitne a nezahŕňajú sa do celkových národných emisií.  
3) Cd (kadmium), Hg (ortuť), Pb (olovo).

4) POP (perzistentné organické látky).

5) PAH (polycyklické aromatické uhľovodíky).

6) PCB (polychlórované bifenyly).

7) HCB (hexachlórbenzén).

8) Častice PM10 sú častice s aerodynamickým priemerom 10 µm alebo menším. Častice PM2,5 sú častice s aerodynamickým priemerom 2,5 µm alebo menším.

1. Požiadavky na národné inventúry emisií – osobitný rozsah

|  |  |  |
| --- | --- | --- |
| **Predmet** | **Znečisťujúce látky** | **Časové rady** |
| Celkové národné emisie podľa kategórie zdroja NFR1) | - Ťažké kovy [As, Cr, Cu, Ni, Se a Zn a ich zlúčeniny]2) - TZL3) | Od roku 1990 (v prípade TZL od roku 2000) do roku nahlasovania mínus 2 (X-2) |

Vysvetlivky:  
1) Prírodné emisie sa nahlasujú podľa metodík uvedených v osobitnom predpise1) a v príručke EMEP/EEA. Nahlasujú sa osobitne a nezahŕňajú sa do celkových národných emisií.  
2) As (arzén), Cr (chróm), Cu (meď), Ni (nikel), Se (selén), Zn (zinok).  
3) TZL (celkové suspendované častice).

1. Požiadavky na priestorovo členené národné inventúry emisií a inventúry veľkých bodových zdrojov a národné projekcie emisií

|  |  |  |
| --- | --- | --- |
| **Predmet** | **Znečisťujúce látky** | **Časové rady/cieľové roky** |
| Údaje z národnej siete o emisiách podľa kategórie zdroja (GNFR) | - SO2, NOx, NMVOC, CO, NH3, PM10, PM2,5 - ťažké kovy (Cd, Hg, Pb) - POP (PAH celkovo, HCB, PCB, dioxíny/furány) - BC, ak je k dispozícii | Rok nahlasovania mínus 2 (X-2) |
| Veľké bodové zdroje (LPS) podľa kategórie zdroja (GNFR) | - SO2, NOx, NMVOC, CO, NH3, PM10, PM2,5 - ťažké kovy (Cd, Hg, Pb) - POP (PAH celkovo, HCB, PCB, dioxíny/furány) - BC, ak je k dispozícii | Rok nahlasovania mínus 2 (X-2) |
| Projekcie emisií podľa súhrnu NFR | - SO2, NOx, NH3, NMVOC, PM2,5 a BC, ak je k dispozícii | Vzťahuje sa na projekčné roky 2020, 2025, 2030 a roky 2040 a 2050, ak sú k dispozícii |

1. Požiadavky na podávanie výročnej informatívnej správy o inventúrach

|  |  |  |
| --- | --- | --- |
| **Predmet** | **Znečisťujúce látky** | **Časové rady/cieľové roky** |
| Informatívna správa o inventúrach | Emisné inventúry:  - SO2, NOx, NMVOC, NH3, CO, PM2,5, PM10, - ťažké kovy (Cd, Hg, Pb) a BC - POP (PAH celkovo, benzo(a)pyrén, benzo(b)fluorantén, benzo(k)fluorantén, indeno(1,2,3-cd)pyrén, dioxíny/furány, PCB, HCB) - ťažké kovy (As, Cr, Cu, Ni, Se a Zn a ich zlúčeniny), ak sú k dispozícii, a TZL  Metodika pre spracovanie emisných inventúr | Ako sa uvádza v tabuľkách A, B, C |

1. **VEĽKÉ SPAĽOVACIE ZARIADENIA**

podľa § 20 ods. 7 písm. a) zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať****[[2]](#footnote-2))** | **Lehoty/ termíny** |
| **Správa o veľkých spaľovacích zariadeniach** | a) celkový MTP spaľovacieho zariadenia [MW], b) druh spaľovacieho zariadenia (kotol, plynová turbína, zážihový motor, vznetový motor, iné), c) dátum uvedenia spaľovacieho zariadenia do prevádzky, d) celkové ročné emisie TZL, SO2 a NOx [t/rok], e) počet prevádzkovaných hodín [h/rok], f) druh spaľovaných palív, g) tepelný vstup dodaný v každom druhu paliva [TJ/rok], h) počet prevádzkových hodín zariadení zaradených v osobitnom režime na dožitie podľa § 31 ods. 6 zákona, i) podiel výroby využiteľného tepla zo zariadení zaradených do osobitného režimu CZT, ktoré sa dodalo vo forme pary alebo teplej vody do verejnej siete na diaľkové vykurovanie, vyjadrený ako plávajúci päťročný priemer, j) počet prevádzkových hodín za uplynulý rok vyjadrených ako plávajúci päťročný priemer za zariadenia zaradené v obmedzenom prevádzkovom režime, k) obsah síry v používanom domácom tuhom palive a dosiahnutý stupeň odsírenia, a to ako priemer za každý mesiac pre zariadenia, pre ktoré platí stupeň odsírenia; pri prvom uvedení tejto informácie sa oznámi aj technické odôvodnenie nemožnosti dodržiavať emisný limit vyjadrený ako koncentrácia SO2. | Každoročne/ do 30. novembra |
| **Oznámenie o uplatnení výnimky z emisných limitov** | Pre nedostatok nízkosírneho paliva. | Bezodkladne |
| Pri prerušení dodávky plynu, ak ide o zariadenie, ktoré používa v riadnej prevádzke len plynné palivá. | Bezodkladne |

Vysvetlivky:

CZT – zariadenia centrálneho zásobovania teplom  
MTP – menovitý tepelný príkon

1. **VÄČŠIE STREDNÉ SPAĽOVACIE ZARIADENIA**

podľa § 20 ods. 7 písm. b) zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať** | **Lehoty/ termíny** |
| Správa o väčších stredných spaľovacích zariadeniach | 1. Kvalitatívne a kvantitatívne informácie o vykonávaní smernice, o opatreniach prijatých s cieľom overiť súlad prevádzky s ustanovenými požiadavkami a o ostatných prijatých opatreniach. 2. Odhad celkových ročných emisií SO2, NOx a TZL, podľa druhu spaľovacieho zariadenia, druhu paliva a kapacitnej triedy. | Do 1. októbra 2026 Do 1. októbra 2031 |
| Oznámenie o uplatnení výnimky z emisných limitov | Pre nedostatok nízkosírneho paliva. | Do jedného mesiaca od uplatnenia výnimky |
| Pri prerušení dodávky plynu, ak ide o zariadenie, ktoré používa v riadnej prevádzke len plynné palivá. | Do jedného mesiaca od uplatnenia výnimky |

1. **SPAĽOVNE ODPADOV A ZARIADENIA NA SPOLUSPAĽOVANIE ODPADOV**

podľa § 20 ods. 8 a 9 zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať 2)** | **Lehoty / termíny** |
| **Informácie o uplatňovaní minimálnych požiadaviek**  **na ochranu ovzdušia** | Informácie o spaľovniach odpadov a zariadeniach na spoluspaľovanie odpadov s kapacitou 2 t/h a viac najmä údaje   * 1. celková menovitá kapacita   2. povolená kapacita pre nebezpečný a nie nebezpečný odpad   3. bezpečnostné opatrenia na riadenie emisií   4. osobitné podmienky   5. sprístupnenie informácií verejnosti | Každý rok /do 30. septembra |
| **Informácie o zariadeniach** | Informácie o spaľovniach odpadov a zariadeniach na spoluspaľovanie odpadov s kapacitou do 2 t/h | Každé 3 roky /do 30. septembra |

1. **ZARIADENIA POUŽÍVAJÚCE ORGANICKÉ ROZPÚŠŤADLÁ**

podľa § 20 ods. 10 zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať 2)** | **Lehoty / termíny** |
| **Informácie o uplatňovaní minimálnych požiadaviek**  **na ochranu ovzdušia** | Informácie o zariadeniach používajúcich organické rozpúšťadlá, ktoré sa týkajú:   1. uplatňovania emisných limitov prchavých organických zlúčenín a výnimiek z emisných limitov pre fugitívne emisie a pre prípady, v ktorých nemožno vypúšťať emisie za riadených podmienok, a ich odôvodnenie 2. uplatňovania redukčného plánu a preukázania rovnocenného zníženia emisií | Každé 3 roky /do 30. septembra |

1. **SKLADOVANIE A DISTRIBÚCIA BENZÍNU**

podľa § 20 ods. 11 a 12 zákona

|  |  |  |
| --- | --- | --- |
| **Predmet správy, oznámenia** | **Údaje, ktoré treba oznamovať** | **Lehoty / termíny** |
| **Oznámenie o technických opatreniach na zníženie strát benzínu odlišných od požiadaviek smernice** | Pre skladovacie zariadenia v distribučných skladoch, ktoré boli realizované alebo sa plánujú prijať a dôvody na ich prijatie. | Bezodkladne |
| Na plnenie a vyprázdňovanie mobilných zásobníkov v distribučných skladoch, ktoré boli realizované alebo sa plánujú prijať a dôvody na ich prijatie. | Bezodkladne |
| Pre plnenie do skladovacích zariadení na čerpacích staniciach, ktoré boli realizované alebo sa plánujú prijať a dôvody na ich prijatie. | Bezodkladne |

1. **KVALITA PALÍV**

podľa § 36 zákona

|  |  |  |
| --- | --- | --- |
| Predmet správy, oznámenia | Údaje, ktoré treba oznamovať | Lehoty/ termíny |
| **Správa o národných údajoch o kvalite palív** | Obsah správy: a) národné údaje o kvalite palív, b) celkový objem automobilového benzínu a motorovej nafty predávaných na území Slovenskej republiky, c) predávaný objem bezolovnatého automobilového benzínu a motorovej nafty s obsahom síry maximálne 10 mg/kg, d) dostupnosť automobilového benzínu a motorovej nafty s obsahom síry maximálne 10 mg/kg predávaných na vhodne vyváženom zemepisnom základe. | Každoročne/ do 31. augusta |
| **Oznámenie o prijatí osobitných ustanovení** | Zavedenie automobilového benzínu s maximálnym obsahom síry 10 mg/kg pre najvzdialenejšie regióny. | Bezodkladne |
| Zavedenie motorovej nafty a plynových olejov s maximálnym obsahom síry 10 mg/kg pre najvzdialenejšie regióny. | Bezodkladne |
| **Oznámenie o uplatňovaní výnimiek pre tlak pár** | Oznámenie a poskytnutie príslušných informácií potrebných na možnosť využitia výnimiek pre tlak pár v letnom období. | Bezodkladne |
| **Oznámenie o náhlej zmene v zásobovaní surovou ropou** | Oznámenie, ak v dôsledku neočakávanej udalosti bráni náhla zmena v zásobovaní surovou ropou alebo ropnými produktmi rafinériám rešpektovať požiadavky na špecifikáciu paliva podľa tejto smernice. | Bezodkladne |
| **Správa o dodržiavaní noriem pre síru** | Informácie o dodržiavaní obsahu síry v kvapalných palivách za predchádzajúci rok na základe výsledkov odberu vzoriek, analýz a vykonaných kontrol. | Každoročne /do 30. júna/ |
| **Oznámenie o dostupnosti lodných palív** | Informácia o dostupnosti lodných palív v prístavoch a termináloch v Slovenskej republike spĺňajúcich ustanovenia tejto smernice. | Bezodkladne |
| **Oznámenie o zmene v dodávke palív** | Oznámenie o zmene v dodávke palív, ak v dôsledku náhlej zmeny v dodávke ropy, ropných produktov alebo iných uhľovodíkov vzniknú problémy s dodržiavaním limitov maximálneho obsahu síry v palivách podľa tejto smernice. | Bezodkladne |
| **Oznámenie** **o skúškach nových metód znižovania emisií lodí** | Informácia o používaní lodných palív nespĺňajúcich ustanovené požiadavky podľa tejto smernice počas skúšok nových metód znižovania emisií lodí na plavidlách plaviacich sa pod slovenskou vlajkou alebo v morských oblastiach, ktoré patria do jej jurisdikcie. | Najmenej 6 mesiacov pred začatím skúšok |
| **Správa o výsledku skúšok nových metód znižovania emisií lodí** | Výsledky skúšok nových metód znižovania emisií lodí. | Do 6 mesiacov od skončenia skúšok |

# Príloha č. 2

**k vyhláške č. ..... /2022 Z. z.**

**METODIKA PRÍPRAVY A AKTUALIZÁCIE NÁRODNÝCH EMISNÝCH INVENTÚR A NÁRODNÝCH PROJEKCIÍ EMISIÍ, INFORMATÍVNYCH SPRÁV O INVENTÚRACH A UPRAVENÝCH NÁRODNÝCH EMISNÝCH INVENTÚR**

Príprava a aktualizácia národných emisných inventúr a národných projekcií emisií, informatívnych správ o inventúrach a upravených národných emisných inventúrach vychádza z metodík zmluvných strán Dohovoru o diaľkovom znečisťovaní ovzdušia prechádzajúcom hranicami štátov (ďalej len „usmernenia EMEP týkajúce sa podávania správ“) s použitím EMEP/EEA príručky pre emisnú inventúru znečisťujúcich látok. Podľa príručky EMEP/EEA a usmernení EMEP týkajúcich sa podávania správ, sa vypracujú aj doplňujúce informácie, najmä údaje o činnostiach potrebných na posúdenie národných emisných inventúr a národných projekcií emisií.

Uplatňovanie usmernení EMEP týkajúcich sa podávania správ nemá vplyv na dodatočné podmienky uvedené v tejto prílohe ani na požiadavky týkajúce sa nomenklatúry pre podávanie správ, časových radov a termínov pre podávanie správ ustanovených v [prílohe č. 1 druhom bode](https://www.slov-lex.sk/pravne-predpisy/SK/ZZ/2013/231/20180701.html#prilohy.priloha-priloha_c_1_k_vyhlaske_c_231_2013_z_z.op-informacie_a_spravy_podavane_komisii_notifikacnym_organom.op-bod_5).

**ČASŤ 1**

**Ročné národné emisné inventúry**

* + - 1. Národné emisné inventúry musia byť transparentné, konzistentné, porovnateľné, úplné a presné.
      2. Emisie z identifikovaných kľúčových kategórií zdrojov sa vypočítajú v súlade s metodikami vymedzenými v príručke EMEP/EEA, ktoré využívajú metodiku úrovne 2 alebo vyššej úrovne. Na stanovenie národných emisných inventúr možno použiť aj iné vedecky podložené a zlučiteľné metodiky, ak tieto metodiky vedú k presnejším odhadom, ako sú odhady podľa vzorových metodík uvedených v príručke EMEP/EEA.
      3. Emisie z dopravy sa vypočítajú a oznámia v súlade s národnými energetickými bilanciami predkladanými Eurostatu.
      4. Pri výpočte a oznamovaní emisií z cestnej dopravy sa vychádza z údajov o palivách predaných v rámci štátu. Emisie z cestnej dopravy možno oznamovať na základe spotrebovaných palív alebo počtu najazdených kilometrov v rámci štátu.
      5. Údaje v správach o výročných národných emisiách sa vyjadrujú v jednotkách určených vo vzore správ podľa nomenklatúry NFR podľa usmernení EMEP týkajúcich sa podávania správ.

**ČASŤ 2**

**Národné projekcie emisií**

1. Národné projekcie emisií musia byť transparentné, konzistentné, porovnateľné, úplné a presné, pričom predkladané informácie musia obsahovať aspoň
2. jasné vymedzenie prijatých a plánovaných politík a opatrení zahrnutých do projekcií,
3. v relevantných prípadoch výsledky analýzy citlivosti vykonanej v súvislosti s projekciami,
4. opis metodík, modelov, základných predpokladov a kľúčových vstupných a výstupných ukazovateľov.
5. Pri národných projekciách emisií sa vychádza z odhadov a súhrnov podľa sektorov, v ktorých sa vyskytujú zdroje znečisťovania ovzdušia. Pri každej znečisťujúcej látke sa predložia projekcie
6. s opatreniami; prijaté opatrenia a
7. s dodatočnými opatreniami; plánované opatrenia podľa usmernenia v príručke EMEP/EEA.
8. Národné projekcie emisií musia byť konzistentné s výročnou národnou emisnou inventúrou na rok X-3 a s projekciami nahlásenými podľa osobitného predpisu.[[3]](#footnote-3))

**ČASŤ 3**

**Informatívna správa o inventúrach**

Informatívne správy o inventúrach sa vypracujú podľa usmernení EMEP týkajúcich sa podávania správ a predložia sa pomocou vzoru správ o inventúrach, ktorý je v nich uvedený. Informatívna správa o inventúrach obsahuje aspoň tieto informácie:

* + - 1. opisy, odkazy a zdroje informácií týkajúce sa osobitných metodík, predpokladov, emisných faktorov a údajov o činnostiach, ako aj zdôvodnenie ich výberu,
      2. opis vnútroštátnych kľúčových kategórií zdrojov emisií,
      3. informácie o neistotách, zabezpečení kvality a overovaní,
      4. opis inštitucionálnych mechanizmov na vypracovanie inventúr,
      5. prepočty a plánované skvalitnenie inventúr a projekcií,
      6. v relevantných prípadoch informácie o uplatnení flexibilít podľa 1., 3. a 4. bodu prílohy č. 4,
      7. v relevantných prípadoch informácie o dôvodoch odchýlky od trajektórie znižovania emisií určenej podľa § 16 ods. 4 zákona ako aj opatrenia potrebné na návrat späť na trajektóriu,
      8. zhrnutie.

**ČASŤ 4**

**Úprava národných emisných inventúr**

1. K návrhu úpravy národnej emisnej inventúry podľa prílohy č. 4 predkladanému Komisii sa pripája
   1. dôkaz o prekročení príslušného národného záväzku znižovania emisií,
   2. dôkaz o rozsahu, v akom úprava emisnej inventúry znižuje prekročenie a prispieva k plneniu príslušného národného záväzku znižovania emisií,
   3. odhad, či a kedy sa očakáva splnenie príslušného národného záväzku znižovania emisií na základe národných projekcií emisií bez úpravy,
   4. dôkaz o konzistentnosti úpravy s jednou alebo viacerými z týchto podmienok; ak je to potrebné, uvedú sa aj odkazy na príslušné predchádzajúce úpravy:
      1. nové kategórie zdrojov emisií s dôkazom o tom, že
2. nová kategória zdrojov emisií je potvrdená vo vedeckej literatúre alebo v príručke EMEP/EEA,
3. daná kategória zdrojov emisií sa nenachádzala v predchádzajúcej národnej emisnej inventúre v čase určenia daného záväzku znižovania emisií,
4. v dôsledku emisií z novej kategórie zdrojov štát nedokáže splniť svoje záväzky znižovania emisií, spolu s podrobným opisom metodiky, údajov a emisných faktorov, ktoré slúžia na odôvodnenie tohto záveru,
   * 1. výrazne odlišné emisné faktory použité na určenie emisií z osobitných kategórií zdrojov:
5. opis pôvodných emisných faktorov vrátane podrobného opisu vedeckého základu, z ktorého je emisný faktor odvodený,
6. dôkaz o tom, že pôvodné emisné faktory sa použili na určenie znížení emisií v čase ich určenia, opis aktualizovaných emisných faktorov vrátane podrobných informácií o vedeckom základe, z ktorého je emisný faktor odvodený,
7. porovnanie odhadov emisií na základe pôvodných a aktualizovaných emisných faktorov, ktorým sa preukáže, že zmena emisných faktorov prispieva k tomu, že štát nie je schopný plniť svoje záväzky znižovania emisií,
8. odôvodnenie rozhodnutia o tom, či sú zmeny emisných faktorov významné,
   * 1. výrazne odlišné metodiky použité na určenie emisií z osobitných kategórií zdrojov:
9. opis pôvodnej použitej metodiky vrátane podrobných informácií o vedeckom základe, z ktorého je emisný faktor odvodený,
10. dôkaz o tom, že pôvodná metodika sa použila na určenie znížení emisií v čase ich určenia,
11. opis aktualizovanej použitej metodiky vrátane podrobného opisu vedeckého základu alebo odkazu, z ktorého je odvodená,
12. porovnanie odhadov emisií na základe pôvodných a aktualizovaných metodík, ktorým sa preukáže, že zmena metodiky prispieva k tomu, že členský štát nie je schopný splniť svoj záväzok znižovania emisií,
13. odôvodnenie rozhodnutia o tom, či je zmena metodiky významná.
14. Ďalšie podporné informácie o postupoch úpravy na základe podobných predpokladov možno predložiť pod podmienkou, že sa predložia požadované informácie ustanovené v prvom bode.
15. Upravené emisie sa opätovne vypočítajú tak, aby v čo najväčšej možnej miere zabezpečili konzistentnosť časových radov v každom roku uplatnenia úpravy.

# Príloha č. 3

**k vyhláške č. ..... /2022 Z. z.**

**ZÁKLADNÉ ZÁSADY ZAPOČÍTAVANIA EMISIÍ**

**DO NÁRODNÝCH ZÁVÄZKOV ZNIŽOVANIA EMISIÍ**

1. Emisie z cestnej dopravy sa započítavajú na základe predaných palív.
2. Pri národných záväzkoch znižovania emisií podľa § 16 ods. 2 zákona sa nezapočítavajú emisie
3. z lietadiel mimo pristávacieho a vzletového cyklu,
4. z medzinárodnej námornej dopravy,
5. oxidov dusíka a nemetánových prchavých organických zlúčenín, ktoré pochádzajú z činností spadajúcich do nomenklatúry pre podávanie správ 2014 (NFR) Dohovoru o diaľkovom znečisťovaní ovzdušia prechádzajúcom hranicami štátov, ako sa uvádza v rámci kategórií 3B (nakladanie s hnojom) a 3D (poľnohospodárska pôda).
6. Pristávacím a vzletovým cyklom sa rozumie cyklus, ktorý zahŕňa rolovanie, vzlet, stúpanie, priblíženie, pristátie a všetky ostatné činnosti lietadla, ktoré sa vykonávajú v nadmorskej výške menej ako 3 000 stôp.
7. Medzinárodnou námornou dopravou sú plavby na mori a v pobrežných vodách vodnými plavidlami plaviacimi sa pod akoukoľvek vlajkou, ktoré sa plavia z územia jednej krajiny a prichádzajú na územie inej krajiny, s výnimkou rybárskych plavidiel.

# Príloha č. 4

**k vyhláške č. ..... /2022 Z. z.**

**PRAVIDLA FLEXIBILITY V PLNENÍ**

**NÁRODNÝCH ZÁVÄZKOV ZNIŽOVANIA EMISIÍ**

1. Ak sa v dôsledku uplatnenia kvalitnejších metód inventúr emisií aktualizovaných na základe vedeckých poznatkov nedá preukázať dodržanie národných záväzkov znižovania emisií, možno vykonať úpravy ročných národných emisných inventúr podľa prílohy č. 2 pričom
   1. na určenie toho, či sú podmienky na úpravu ročných národných emisných inventúr splnené, sa záväzky znižovania emisií na rok 2020 a nasledujúce roky až do roku 2029 považujú za záväzky ustanovené 4. mája 2012,
   2. od roku 2025 sa na úpravy ročných národných emisných inventúr vzťahujú dodatočné podmienky, ak sa emisné faktory alebo metodiky použité na zistenie emisií určitých kategórií zdrojov výrazne líšia od očakávaných faktorov ako následok vykonávania normy alebo štandardu ustanoveného podľa osobitného predpisu na riadenie zdrojov znečisťovania ovzdušia; vtedy je potrebné
      1. preukázať, že výrazne odlišné emisné faktory nie sú výsledkom nedostatočného vykonávania a presadzovania právnej úpravy Európskej únie po zohľadnení výsledkov národných programov riadenia a presadzovania, ktorými sa monitoruje účinnosť právnych predpisov Európskej únie na riadenie zdrojov znečisťovania ovzdušia,
      2. informovať o výraznom rozdiele v emisných faktoroch Komisiu, ktorá preskúma potrebu ďalšieho postupu.
2. Ak v dôsledku výnimočne studenej zimy alebo výnimočne suchého leta nemožno v príslušnom roku splniť národné záväzky znižovania emisií, splnenie týchto záväzkov možno preukázať spriemerovaním ročných národných emisií za príslušný rok, ročných národných emisií za rok predchádzajúci tomuto roku a predpokladaných ročných národných emisií za rok nasledujúci po tomto roku za predpokladu, že priemer neprekročí úroveň ročných národných emisií určenú národným záväzkom znižovania emisií.
3. Ak v príslušnom roku nemožno splniť jeden alebo viac záväzkov znižovania emisií podľa § 16 ods. 2 zákona alebo sú určené na prísnejšej úrovni ako nákladovo efektívne znižovanie podľa správy č. 16 z januára 2015 k Tematickej stratégii znečisťovania ovzdušia[[4]](#footnote-4)), ani vykonaním všetkých nákladovo efektívnych opatrení, tento záväzok sa považuje za splnený na obdobie piatich rokov ekvivalentným znížením emisií inej znečisťujúcej látky § 16 ods. 2 zákona.
4. Národné záväzky podľa § 16 ods. 2 zákona sa považujú za splnené na obdobie najviac troch rokov, ak nedodržiavanie národných záväzkov znižovania emisií je dôsledkom neočakávaného a mimoriadneho prerušenia alebo straty kapacity systému na dodávku alebo výrobu elektrickej energie alebo tepla, ktoré sa nedalo odôvodnene predvídať, a ak sa preukáže, že
5. na dosiahnutie súladu sa vynaložilo a bude sa naďalej vynakladať všetko primerané úsilie vrátane vykonávania nových opatrení a politík s cieľom čo najviac skrátiť obdobie nesúladu, a
6. uplatnenie ďalších opatrení a politík na doplnenie opatrení podľa písmena a) by viedlo k neprimeraným nákladom, výrazne by ohrozilo národnú energetickú bezpečnosť alebo by podstatnej časti obyvateľstva spôsobilo značné riziko energetickej chudoby.[[5]](#footnote-5))

# Príloha č. 5

**k vyhláške č. ..... /2022 Z. z.**

**ZOZNAM PREBERANÝCH PRÁVNYCH AKTOV EURÓPSKEJ ÚNIE**

* + - 1. Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994; Mimoriadne vydanie Ú. v. EÚ, kap. 12/zv. 1) v znení nariadenia Európskeho parlamentu a Rady (ES) č. 1882/2003 z 29. septembra 2003 (Ú. v. EÚ L 284, 31.10.2003; Mimoriadne vydanie Ú. v. EÚ, kap. 1/zv. 4), nariadenia Európskeho parlamentu a Rady (ES) č. 1137/2008 z 22. októbra 2008 (Ú. v. EÚ L 311, 21.11.2008), rozhodnutia Európskeho parlamentu a Rady (EÚ) 2018/853 z 30. mája 2018 (Ú. v. EÚ L 150, 14.6.2018) a nariadenia Európskeho parlamentu a Rady (EÚ) 2019/1243 z 20. júna 2019 (Ú. v. EÚ L 198, 25.7.2019).
      2. Smernica Európskeho parlamentu a Rady 98/70/ES z 13. októbra 1998 týkajúca sa kvality benzínu a naftových palív, a ktorou sa mení a dopĺňa smernica Rady 93/12/ES (Ú. v. ES L 350 28.12.1998; Mimoriadne vydanie Ú. v. EÚ, kap. 13/zv. 23) v znení smernice Komisie č. 2000/71/ES zo 7. novembra 2000 (Ú. v. ES L 287, 14.11.2000; Mimoriadne vydanie Ú. v. EÚ, kap. 13/zv. 26), smernice Európskeho parlamentu a Rady 2003/17/ES z 3. marca 2003 (Ú. v. EÚ L 76, 22.3.2003; Mimoriadne vydanie Ú. v. EÚ, kap. 13/zv. 31), nariadenia Európskeho parlamentu a Rady (ES) č. 1182/2003 z 29. septembra 2003 (Ú. v. EÚ L 284, 31.10.2003; Mimoriadne vydanie Ú. v. EÚ, kap. 1/zv. 4), smernice Európskeho parlamentu a Rady 2009/30/ES z 23. apríla 2009 (Ú. v. EÚ L 140, 5.6.2009), smernice Komisie 2011/63/EÚ z 1. júna 2011 (Ú. v. EÚ L 147, 2.6.2011), smernice Komisie 2014/77/EÚ z 10. júna 2014 (Ú. v. EÚ L 170, 11.6.2014), smernice Európskeho parlamentu a Rady (EÚ) 2015/1513 z 9. septembra 2015 (Ú. v. EÚ L 239, 15.9.2015) a nariadenia Európskeho parlamentu a Rady (EÚ) 2018/1999 z 11. decembra 2018 (Ú. v. EÚ L 328, 21.12.2018).
      3. Smernica Európskeho parlamentu a Rady 2004/107/ES z 15. decembra 2004, ktorá sa týka arzénu, kadmia, ortuti, niklu a polycyklických aromatických uhľovodíkov v okolitom ovzduší (Ú. v. EÚ L 23, 26.1.2005) v znení nariadenia Európskeho parlamentu a Rady (ES) č. 219/2009 z 11.marca 2009 (Ú. v. EÚ L 87, 31.3.2009) v znení smernice Komisie (EÚ) 2015/1480 z 28. augusta 2015 (Ú. v. EÚ L 226, 29.8.2015).
      4. Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11.6.2008) v znení smernice Komisie (EÚ) 2015/1480 z 28. augusta 2015 (Ú. v. EÚ L 226, 29.8.2015).
      5. Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (prepracované znenie) (Ú. v. EÚ L 334, 17.12.2010).
      6. Smernica Európskeho parlamentu a Rady (EÚ) 2015/2193/EÚ z 25. novembra 2015 o obmedzení emisií určitých znečisťujúcich látok do ovzdušia zo stredne veľkých spaľovacích zariadení (Ú. v. EÚ L 313, 28.11.2015).
      7. Smernica Európskeho parlamentu a Rady (EÚ) 2016/802 z 11. mája 2016 o znížení obsahu síry v niektorých kvapalných palivách (kodifikované znenie) (Ú. v. EÚ L 132, 21.5.2016).
      8. Smernica Európskeho parlamentu a Rady (EÚ) 2016/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES (Ú. v. EÚ L 344, 17.12.2016).

1. ) Vyhláška ministra zahraničných vecí č. [5/1985 Zb.](https://www.slov-lex.sk/pravne-predpisy/SK/ZZ/1985/5/) o Dohovore o diaľkovom znečisťovaní ovzdušia prechádzajúcom hranicami štátov. [↑](#footnote-ref-1)
2. ) Článok 2 vykonávacieho rozhodnutia Komisie (EÚ) 2018/1135 z 10. augusta 2018, ktorým sa stanovuje typ, formát a frekvencia informácií, ktoré majú členské štáty sprístupňovať na účely podávania správ o vykonávaní smernice Európskeho parlamentu a Rady 2010/75/EÚ o priemyselných emisiách. (Ú. v. EÚ L205, 14.8.2018). [↑](#footnote-ref-2)
3. ) Nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (Ú. v. EÚ L 165/13, 18. 6. 2013) v platnom znení. [↑](#footnote-ref-3)
4. ) Uznesenie Európskeho parlamentu o tematickej stratégii pre znečistenie ovzdušia (2006/2060(INI))**,** Ú. v. ES E 306, 15.12.2006, s. 0176 – 0182. [↑](#footnote-ref-4)
5. ) § 2 písm. o) zákona č. 250/2012 o regulácii v sieťových odvetviach v znení neskorších predpisov. [↑](#footnote-ref-5)